**COVID-19 leviku tõkestamise meetmed Märjamaa Muusika- ja Kunstikoolis**

**ÕPILASTELE**

* Pese hoolsasti käsi, vajadusel desinfitseeri. Koolis on selleks head võimalused – tualettruumides soe vesi, kätepesuvahend, välisukse juures, klassides ja garderoobi juures desovahendid. Puhasta käsi ka siis, kui oled tundide vahepeal käinud majast väljas
* Kui sul on köha, nohu, peavalu, palavik või halb enesetunne, räägi sellest vanematele; kooli tule alles siis, kui enesetunne on paranenud
* Kui koolipäeva jooksul tekib halb enesetunne, anna sellest teada kas kooli perenaisele või õpetajale
* Puudumise korral võta kindlasti ühendust oma õpetajaga, et kaaluda distantstunni võimalust
* Sõpradega suheldes hoia vahemaad, kui võimalik, ära liigu vabal ajal kohtades, kus on väga palju rahvast. Enda kaitseks onn soovitav kanda suud ja nina katvat maski

**LAPSEVANEMATELE**

* Ärge saatke last kooli, kui tal on köha, nohu, palavik, peavalu, halb enesetunne
* Lapse puudumisest andke kindlasti teada kas kooli telefonidele või erialaõpetajale
* Kui teie lapse enesetunne võimaldab, siis toetage teda kodusel distantsõppel, konsulteerides enne erialaõpetajaga
* Kui lapse perekonnas või lähikontaktsete seas on COVID-19 viirusega nakatunuid, siis jääb laps koju kuni nakkusohu möödumiseni
* Soovitav on vältida koolivaheaja reise välisriikidesse, mida pole välisministeeriumi kodulehel märgitud nakkusohututeks riikideks. Vajadusel tuleb reisilt naasmisel jääda eneseisolatsiooni
* Lapsevanematel palume koolruumidesse mitte siseneda. Vajadusel võtta ühendus kooli telefonidel või lapse õpetajaga